Document ID: 31997R2179

KOMMISSIONENS FORORDNING (EF) Nr. 2179/97 af 31. oktober 1997 om ændring af forordning (EF) nr. 1466/95 om særbestemmelser for anvendelsen af eksportrestitutioner for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 17, stk. 14, og
ud fra følgende betragtninger:
Kommissionens forordning (EF) nr. 1466/95 (3), senest ændret ved forordning (EF) nr. 1913/97 (4), fastsætter særbestemmelser for anvendelsen af eksportrestitutioner for mælk og mejeriprodukter; efter artikel 9a i denne forordning kan eksportlicenser for ost, der udføres til USA under det supplerende kontingent, som er en følge af aftalerne inden for rammerne af de multilaterale handelsforhandlinger under Uruguay-runden, udstedes efter en særlig procedure, der gør det muligt at udpege præferenceimportører i USA; erfaringen har vist, at det er nødvendigt at foretage visse tekniske ændringer for at sikre, at denne procedure virker efter hensigten;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I artikel 9a i forordning (EF) nr. 1466/95 indsættes som stk. 3b:
»3b. Den foreløbige licens, jf. stk. 2, første afsnit, skal i rubrik 20 indeholde følgende angivelse:
Foreløbig licens, jf. artikel 9a, stk. 2, første afsnit, i forordning (EF) nr. 1466/95: ikke gyldig til udførsel«.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 31. oktober 1997.

Labels: 3
17